  Туспуктэм: Руслан Нуриахметов Наталия Сильвестрова 23-26 тулыспалэ Ижкарын «Ижевская винтовка» ӵошатсконъёс ортчозы. Демидов нимо спортъя огъетын ужрадлы дасясько. Со сярысь элькун тӧролэн но кивалтэтлэн пресс-службазы ивортӥз. 2022-тӥ арын коньывуонэ спорт огъетлэн итывылаз 10 куно юртъёс пуктыны кутскизы. Ужъёсты 2023-тӥ тулыспаллэн шораз йылпумъяны малпало. Выль юртъеръёс огъетлы огдыре 220-лэсь трос спортсменъёсты интыяны луонлык сётоз.  Со сяна, Удмуртиысь биатлонъя федерациен ӵош куасъёсты дасяны ньыль вакс-кабинкаос басьтӥзы, оргтехникаез выльдӥзы, лымыез ташкес карон машинаез но электрон хронометражъя сӧзнэтэз эскеризы-тупатъязы. Озьы ик куинь сюрс мишеньёс, субофис – ӵошатсконъёс дыръя юанъёсты ӝогге серттон пертчон понна понна судъясьёслэн юртсылэсь палэнын офис – басьтӥзы. Россиысь биатлонистъёслэн огазеяськонлэн «Биатлон фэмили» выль программаез улсын спортсменъёслы но тренеръёслы 5х6 метр быдӟа палатка басьтӥзы. Судьяослэн юртазы но выльдӥськонъёс ортчизы. Пресс-центр но комментаторлы 180 градуслы адӟымон кабина дасяло. Ӵошатсконъёсты снимать карон понна ыбылӥськон интые пуктыны бронекабина басьтӥзы. Со трансялциез ыбылӥськон ласянь нуыны луонлык сётоз. Тодэ вайытом, чошатсконъёсты комментировать карыны Дмитрий Губерниев вуоз. « Ми данъяськиськом, ӵошатсконъёс выль уровене потӥзы но соослы азьло ик дасяськыны кутским шуыса. Спортсменъёс понна вань кулэез вань, трассаос ӟеч дасямын луозы. Учкисьёслы но дырез умой ортчытон понна вань луонлыкъёс кылдытэмын. Бадӟымъёс но, пичиос но ӵошатсконъёс вискын розыгрыше пыриськыны, асьсэзыз выль спортын эскерыны быгатозы, сиськон но шунтӥськон интыос радъямын луозы » Денис Парахин, Удмуртиысь физкультурая но спортъя министр Тодэ вайытом, «Ижевская винтовка» ӵошатсконъёсы Россиысь но Белоруссиысь тодмо биатлонистъёс вуозы. Тегъёс: Ижевскаявинтовка Спорт Биатлон Удмуртия Ижкар  